31. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ 5152 της 21/28 Μαίου 1962 (ΦΕΚ Β' 181) Περί εξουσιοδοτήσεως Τελωνειακών Αρχών διά τη εφαρμογήν θεμάτων των Ν.Δ/των 2637/53 και 3839/58, αφορώντων την κυκλοφορίαν αυτοκινήτων. Έχοντες υπ' όψιν το άρθρ. 6 του Α.Ν. 881/49 περί τελωνειακών και δασμολογικών τινων διατάξεων, αποφασίζομεν: Άρθρ.1.-Εξουσιοδοτούμεν τας Διευθύνσεις Τελωνείων και τα Τελωνεία Α' και Β' τάξεως του Κράτους και την Υπηρεσίαν Τελωνειακών Ερευνών: Α'.Διά την κατά τας διατάξεις των παρ. 1 και 3 του άρθρ. 14 του Ν.Δ. 3839/58, παράδοσιν υπό του καθεστώς της ελευθέρας χρήσεως εις τα εν αυταίς αναφερόμενα πρόσωπα, των υπ' αυτών κομιζομένων επιβατικών αυτοκινήτων και Β.'Διά την, κατά τας διατάξεις της παρ. 1 του άρθρ. 9 του Ν.Δ. 2637/53, παράτασιν της ισχύος των τριπτύχων ή πολυπτύχων μέχρι συμπληρώσεως έτους από της εισαγωγής των οχημάτων. Άρθρ.2.-Εξουσιοδοτούμεν τας Διευθύνσεις Τελωνείων Α' και Β' τάξεως του Κράτους και την Υπηρεσίαν Τελωνειακών Ερευνών όπως δι' αποφάσεως αυτών εγκρίνωσι: Α'.Την, κατά τας διατάξεις του άρθρ. 13 του Ν.Δ. 3839/58, παράτασιν της ισχύος των τριπτύχων ή πολυπτύχων και την συνέχισιν της κυκλοφορίας των αυτοκινήτων, επί χρονικόν διάστημα ουχί μείζον του έτους από της λήξεως της πρώτης ετησίας προθεσμίας από της εισαγωγής των. Β'.Την, κατά τας διατάξεις της παρ. 2 του άρθρ. 14 του Ν.Δ. 3839/58, παράτασιν της προθεσμίας κυκλοφορίας αυτοκινήτων, εισαχθέντων υπό το καθεστώς της ελευθέρας χρήσεως, επί χρονικόν διάστημα ουχί μείζον του έτους από της λήξεως της πρώτης ετησίας προθεσμίας από της εισαγωγής των και, Γ'.Την κατά τας διατάξεις της παρ. 3 του άρθρ. 4 του Ν.Δ. 2637/53 και της παρ. 3 του άρθρ. 14 του Ν.Δ. 3839/58, παράτασιν της προθεσμίας κυκλοφορίας οχημάτων, εισαχθέντων δυνάμει τριπτύχου ή πολυπτύχου ή υπό το καθεστώς της ελευθέρας χρήσεως, επί χρονικόν διάστημα ουχί μείζον των 2 μηνών από της λήξεως της πρώτης τριμήνου κυκλοφορίας από της εισαγωγής των. Άρθρ.3.-Η ισχύς της παρούσης άρχεται από της δημοσιεύσεως της διά της Εφημερίδος της Κυβερνήσεως. 